The+Mysterious+Geographic+Explorations+of+Jasper+Morello

Explorations of Jasper Morello


Liitän oheen still-kuvia animaatiosta, mutta halukkaat voivat myös sukeltaa youtuben ihmeelliseen maailmaan, josta pitäisi löytyä ainakin osia teoksesta. Yle on esittänyt filmin myös televisiossa jokunen kuukausi takaperin, toivottavasti joku on sen nähnytkin.
 * [[image:jasper2.jpg align="right"]]Valitsin** kohteekseni animaation, koska se on oman alani työmuodoista lähinnä sydäntäni. Tämä nimenomainen teos on yksi hienoimmista esimerkeistä, joita tiedän.

Filmin ovat käsikirjoittaneet Mark Shirrefs ja Anthony Lucas, joista jälkimmäinen on myös ohjaaja. Se on ollut ehdolla kahden oscarin saajaksi, ja voittanut kahden muun ehdokkuuden lisäksi kuusi palkintoa USA:ssa, Australiassa ja Euroopassa.


 * Tarina** sijoittuu Gothian sumuiseen, hämärään teollisuuskaupunkiin, jossa ainoat kulkuvälineet ovat höyrykoneistettuja ilmalaivoja. Kaupungissa riehuu tappava virus, eräänlainen rutto, johon ei ole löydetty vastalääkettä. Protagonisti on kuninkaallinen navigaattori Jasper Morello, joka saa tehtäväkseen lähteä asentamaan majakoita erään ilmalaivan mukana. Miehistön lisäksi aluksella on myös eksentrinen tohtori Belgon, jonka on määrä etsiä parannuskeinoa ruttoon. Asioita hankaloittaa jo alkuun se, että Jasper joutuu jättämään kihlattunsa ruton saastuttaman kaupungin keskelle, eikä retki muutenkaan mene ihan suunnitelmien mukaisesti. (En tässä kuitenkaan halua paljastaa enempää siltä varalta, että joku ei ole kyseistä teosta vielä nähnyt eikä näin ollen halua tulla järkyttävän spoilauksen uhriksi.) Jasper Morelloa voi kuvailla monin sanoin; se on todella kaunis, mutta samalla toivottoman synkkä teos. Tyylillisesti sitä voi kuvailla lähinnä Steampunkiksi.

Kyberpunkin alalajina on näillä kahdella melko yhtenäinen fanikunta, mutta steampunk on kuitenkin kehittynyt lähes omaksi genrekseen. Steampunk-pukeutumiseen kuuluu viktoriaanisen muodin jäljittely ja sen yhdistäminen nykyisyyteen. On sanottu, ettei steampunk-vaatteita voi ostaa, vaan ne tehdään itse. Materiaalina luonnonkuidut ja nahka. Olennaisena osana vaatetusta ovat asusteet: goggles-lasit (pilottilasit), taskukellot, silinterihatut jne. Koruja rakennetaan itse yhdistäen metallia, puuta, nahkaa ja lasia. Yleisin metalli on messinki. Vastaavaa alakultuuria on luonnollisesti löydettävissä myös musiikista, sarjakuvista, elokuvista jne.
 * Steampunk** (höyrypunk) on 1980-luvulla kiteytynyt science fiction-kirjallisuuden suuntaus, jossa tapahtumaympäristön muodostaa 1800-luvvun maailmaa ja usein erityisesti viktoriaanista Britanniaa muistuttava vaihtoehtoinen todellisuus. (2000-luvulla steampunkista on kehittynyt kokonainen alakulttuuri.) Höyrykoneiden aikakautta yhdistellään nykyaikaan ja uusimpaan teknologiaan. Yleensä nykyajan keksinnöt on käännetty höyryvoimalla tai kellokoneistoilla toimiviksi, ja ne tuovat ulkonäöltäänkin mieleen viktoriaanisen aikakauden muotoilun. Steampunkissa ei juurikaan ole merkityksellistä, olisiko tällainen fiktiivinen teknologia todellisuudessa mahdollista tai käyttökelpoista. Sen sijaan leikitään usein ajatuksella, miten asiat olisivat kehittyneet, jos 1800-luvun epäonnistuneet teknologiset suunnitelmat tai silloisten tieteiskirjailijoiden mahdottomatkin visiot olisivat olleet toteuttamiskelpoisia ja tulleet yleiseen käyttöön.




 * Animaattoriksi** ryhtymisestä haaveilevan näkökulmasta tämä teos lähinnä pistää tuhertamaan itkua. Se on toteutettu todella taidokkaasti, enkä voi edes väittää tietäväni, miten monia ja minkä tyyppisiä eri tekniikoita siinä on käytetty limittäin. Kauniin ja harvinaislaatuisen perusilmeen sille kuitenkin tekee se, että lähes kaikki hahmot on toteutettu siluettikuvina. Tämä rajaa liikkeen ja muodon ilmaisukeinot melko vähiin, ja tuo tekijöiden neuvokkuuden ja mielikuvituksen vielä korostetummin esille. Nostan hattua.

Lähteet:

[|www.jaspermorello.com] [|www.imdb.com] wikipedia